ใบตองแห้ง: รอศาล รธน.ชี้ธรรมนัส?
กรณี ร.อ.ธรรมนัส พรหมเผ่า ถูกหนังสือพิมพ์ซิดนีย์มอร์นิ่งเฮรัลด์ เปิดเผยว่าศาลอุทธรณ์รัฐนิวเซาท์เวลส์ พิพากษาจำคุก 4 ปี ในคดีลักลอบนำเข้าและค้ายาเสพติด จะลงเอยอย่างไรต้องร้อง กกต. ส่งศาลรัฐธรรมนูญวินิจฉัยคุณสมบัติไหม แล้วระหว่างรอศาล รัฐบาลก็จะบอกว่า เรื่องอยู่ในกระบวนการยุติธรรม ทุกคนควรหยุดวิพากษ์วิจารณ์ ไม่เช่นนั้นอาจละเมิดอำนาจศาลถ้าส่งศาล นักกฎหมายหลายคนก็เห็นตรงกันว่า น่าจะไม่ขาดคุณสมบัติ เพราะคำว่า ถูกศาลพิพากษาหรือกระทำผิดตามกฎหมายว่าด้วยยาเสพติด ในรัฐธรรมนูญ หมายถึงคำพิพากษาศาลไทยและการทำผิดกฎหมายไทยไม่ต้องเป็นนักกฎหมายก็รู้ พ.ต.ท.ไวพจน์ อาภรณ์รัตน์ ส.ส.กำแพงเพชร ยังลุกขึ้นโต้ฝ่ายค้านว่า ที่ยกมาอ้างนั้นเป็นคำพิพากษาศาลต่างประเทศหรือศาลไทย ก่อนถูกศาลไทยตัดสินจำคุก 4 ปีในวันเดียวกันถ้าเช่นนั้น หลังศาลวินิจฉัย รัฐบาลจะยกมาอ้างได้หรือไม่ว่าเรื่องนี้จบแล้ว เพราะคำวินิจฉัยศาลรัฐธรรมนูญผูกพันทุกองค์กรว่าที่จริง ในทางจริยธรรม แบบบ้านๆ ไม่ใช่แบบเอาเป็นเอาตายอย่าง รัฐธรรมนูญปราบโกง สังคมไทยไม่ซีเรียสอะไร กับคนเคยทำผิดติดคุก ไม่ว่าคุกไทยคุกฝรั่ง ถ้าทำผิดแล้วกลับเนื้อกลับตัวได้ คนติดคุกมักใจถึงใจใหญ่ กลายเป็นปมเด่นด้วยซ้ำไปเมื่อเล่นการเมืองเพียงแต่การเป็นรัฐมนตรี เมื่อเคยต้องคดียาเสพติด ก็เป็นอีกเรื่อง เพราะมีผลกระทบต่อความน่าเชื่อถือ ภาพลักษณ์ประเทศ หากเป็นจริงอย่างที่ซิดนีย์มอร์นิงเฮรัลด์ชี้ว่า กระทรวงมหาดไทยออสเตรเลียจะไม่อนุมัติวีซ่าแน่ละ ร.อ.ธรรมนัสยังยืนกรานว่า ข้อมูลซิดนีย์ มอร์นิง เฮรัลด์ไม่จริง อ้างว่าตัวเองได้ Plea Bargain แต่ Fact ตอนนี้มี 2 Fact คือคำพูด ร.อ.ธรรมนัส กับคำพิพากษาศาล ที่ซิดนีย์ มอร์นิง เฮรัลด์ เอามาเผยแพร่ ซึ่งสังคมย่อมเชื่อว่า สื่อระดับนั้น ไม่ใช่สื่ออวตาร คงไม่ปลอมคำพิพากษาของศาลถ้าอยากเคลียร์เรื่องนี้อย่างเป็นทางการ ก็ง่ายมาก กระทรวงการต่างประเทศยื่นขอสำเนาคำพิพากษา หลักฐานการปล่อยตัว ติดคุกกี่ปีกันแน่ ฯลฯ แต่จะทำหรือไม่ เพราะสำนักงานตำรวจกลางออสเตรเลียก็บอกว่า เคยให้ประวัติการต้องโทษจำคุกแก่ตำรวจไทย หากต้องการข้อมูล ให้ยื่นขอทางการไทยโดยตรงประเด็นวันนี้จึงอยู่ที่รัฐบาลจะตัดสินใจอย่างไร ไม่ใช่โยนเป็นเรื่องเฉพาะตัวของ ร.อ.ธรรมนัส พร้อมกับยกคำพระ สุทธิ อสุทธิ ปัจจังตัง บริสุทธิ์หรือไม่ เป็นเรื่องที่บุคคลรู้ด้วยตัวเอง บุคคลอื่นหารู้แทนได้ไม่รัฐบาลต่างหาก มีหน้าที่พิสูจน์ความจริง และต้องรับผิดชอบการแต่งตั้ง ร.อ.ธรรมนัส หากอ้างว่าตอนแรกไม่รู้ ตอนนี้ก็ต้องรับผิดชอบต่อการให้ดำรงตำแหน่งต่อไปรัฐบาลอื่นไม่มีตำหนิหรือ ทำไมไม่พูดเสียเลยว่า ร.อ.ธรรมนัสก็มาจากพรรคเพื่อไทย ที่จริงก็น่าเห็นใจ หลังรัฐประหาร 57 โดนอะไรไปเยอะเลย แต่เมื่อมองย้อนหลังก็น่าประหลาดใจ ตอนจะตั้งรัฐมนตรีใหม่ๆ มีชื่อคู่กับชาดา ไทยเศรษฐ์ ว่าต้องห้ามเป็นรัฐมนตรี กำลังจะสลับน้องชายมาเป็น ที่ไหนได้ กลายเป็น เส้นเลือดใหญ่ กลายเป็นมือเคลียร์ แจกกล้วยลิง กระทั่งล่าสุด โค่นผมได้ก็เท่ากับล้มรัฐบาลได้หรือคิดจะทำเหมือนกรณีถวายสัตย์ปฏิญาณไม่ครบ ถามว่าเพราะอะไรก็ไม่ตอบ จนศาลรัฐธรรมนูญไม่รับวินิจฉัย ก็อ้างคำสั่งศาลมาปิดปากฝ่ายค้าน กล่าวถวายสัตย์ไม่ครบตามรัฐธรรมนูญ ประชาชนเห็นทั้งประเทศ ตอนนี้กลับขู่ว่า ฝ่ายค้านจะขัดรัฐธรรมนูญ 
กรณี ร.อ.ธรรมนัส พรหมเผ่า ถูกหนังสือพิมพ์ซิดนีย์มอร์นิ่งเฮรัลด์ เปิดเผยว่าศาลอุทธรณ์รัฐนิวเซาท์เวลส์ พิพากษาจำคุก 4 ปี ในคดีลักลอบนำเข้าและค้ายาเสพติด จะลงเอยอย่างไรต้องร้อง กกต.
ใบตองแห้ง,ธรรมนัส พรหมเผ่า